Perioden 1536 –1660 i Danmarks historie var en urolig tid. Perioden indledtes med en borgerkrig omkring valget af tronfølgeren efter Frederik 1. Da krigen sluttede indførtes reformationen af den nye konge Christian 3. Resten af hans regeringsperiode var forholdsvis stille, men under hans efterfølgere blev Danmark indblandet i flere krige, specielt med nabolandet Sverige. Langsomt, men sikkert erobrede Sverige flere og flere danske områder, hvilket kulminerede i 1657–60, da Danmark blev invaderet af svenske tropper og måtte opgive Skånelandene og flere norske landsdele. Til gengæld gav denne sidste krig Frederik 3. mulighed for at indføre enevælden.
"Læs mere"
